Cuba og Danmarks udledning af CO2 pr. indbygger

Regeringens mål om reduktion af Danmarks drivhusgasser i 2030 med 70 pct. er i forhold til niveauet i 1990.

I 1990 udledte Danmark ca. 10,4 ton CO2 pr. indbygger. En 70 procents reduktion i forhold til det tal giver 3,12 ton CO2 pr. indbygger i 2030.

Til sammenligningen udledte Cuba ca. 3,2 ton CO2 pr. indbygger i 2017.

Det er ikke lykkedes Detektor at finde opgørelser over Cubas udledning af samtlige drivhusgasser. Regnestykket ovenfor bygger derfor alene på de to landes udledning af CO2 pr. indbygger.